钦定古今图书集成/明伦汇编/氏族典/第586卷 > 《廖用贤尚友录》 > 梁丘贺
## 钦定古今图书集成/明伦汇编/氏族典/第586卷 > 《廖用贤尚友录》 > 梁丘贺

按《汉书梁丘贺传》：“贺字长翁，琅邪诸人也。以能心计，
为武骑，从太中大夫京房受易。房出为齐郡太守。贺
更事田王孙，宣帝求房门人得贺，贺时为都司空令，
坐事免为庶人，待诏黄门。上善之，以为郎。会八月行
祠孝昭庙，先驱旄头坠泥中，刃乡乘舆，召贺筮之，有
兵谋，不吉，上还。时霍光外孙任宣坐谋反诛，宣子章”
欲为逆，发觉伏诛。由是近幸，为太中大夫、给事中，至
少府。小心周密，上信重之。年老终官。